Diari Oficial de la Generalitat Valenciana


Sumari del DOGV 9547, del 06-03-2023 (2023/2248)

RESOLUCIÓ d'1de març de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es modifiquen els imports i les anualitats publicats en la Resolució de 14 de març de 2022 (DOGV 9302, 21.03.2022) de la consellera d'Agricultura, Desenvolupament Rural, Emergència Climàtica i Transició Ecològica, per la qual es modifiquen els imports i les anualitats de la resolució per la qual es convoquen per a l'any 2021 les ajudes per a fomentar una pesca sostenible a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9547

Data del DOGV
:   06-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2248


Data del document
:   01-03-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ d'1de març de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es modifiquen els imports i les anualitats publicats en la Resolució de 14 de març de 2022 (DOGV 9302, 21.03.2022) de la consellera d'Agricultura, Desenvolupament Rural, Emergència Climàtica i Transició Ecològica, per la qual es modifiquen els imports i les anualitats de la resolució per la qual es convoquen per a l'any 2021 les ajudes per a fomentar una pesca sostenible a la Comunitat Valenciana. [2023/2248]  
Mitjançant la Resolució de 14 de març de 2022, de la consellera d'Agricultura, Desenvolupament Rural, Emergència Climàtica i Transició Ecològica (DOGV 9302, 21.03.2022), es van publicar els imports i les anualitats modificats de la Resolució de 13 de juliol de 2021, per la qual es convoquen per a l'any 2021 les ajudes per a fomentar una pesca sostenible a la CV, com a continuació s'indica per al seu finançament:  
  
Línia de subvenció S7745 «Inversions Fons Europeu Marítim i de la Pesca (FEMP), per un import màxim de 2.550.000,00 euros, amb la distribució que a continuació s'indica.  
  
Anualitat 2022  
Import global màxim: 2.550.000,00 euros.  
  
Anualitat 2023  
Import global màxim: 500.000,00 euros.  
  
Mesures  
R (UE) 508/2014 Descripció 2022 2023  
1.4.9 (art. 43.1 i 3) Inversions que milloren les infraestructures i la seguretat dels pescadors en ports pesquers, llocs de desembarcament, llotges i fondejadors 2.550.000,00 € 500.000,00 €  
  
  
Vist que acabat el termini de presentació de sol·licituds no s'ha pogut tramitar la fase d'instrucció de la totalitat d'aquestes abans de finalitzar l'exercici 2022, i per tant no va poder celebrar-se la comissió de valoració corresponent, és procedent realitzar una reprogramació dels imports i les anualitats assignats a les mesures incloses en l'esmentada convocatòria que anul·le els imports publicats per a l'exercici de 2022 i modifique les anualitats i els imports d'aquestes.  
Vist que l'article 166 de la Llei de 1/2015, de 6 de febrer, de la Generalitat, d'hisenda pública, del sector públic instrumental i de subvencions, en el qual s'indica que en les bases reguladores de la concessió de subvencions s'especifiquen la línia o línies de subvencions que les financen i l'import màxim destinat a aquestes.  
Per tot això i en virtut de l'article 160.4.b) de la Llei de 1/2015, de 6 de febrer, de la Generalitat, d'hisenda pública, del sector públic instrumental i de subvencions, i vista la proposta de la Direcció General d'Agricultura, Ramaderia i Pesca, òrgan directiu que té atribuïdes, entre altres, les funcions relatives a l'execució de la política pesquera comuna, així com la gestió del Fons Europeu Marítim i de Pesca, i fent ús de les competències conferides, resolc:  
  
Primer  
Modificar, mitjançant la seua reprogramació, els imports i les anualitats publicats en la Resolució de 14 de març de 2022 (DOGV 9302, 21.03.2022) de la consellera d'Agricultura, Desenvolupament Rural, Emergència Climàtica i Transició Ecològica, per la qual es reprogramava l'import i les anualitats de la convocatòria per a l'any 2021 de les ajudes per a fomentar una pesca sostenible a la Comunitat Valenciana.  
  
Segon  
Aprovar la nova taula d'anualitats i imports, que es faran efectius amb càrrec a l'aplicació pressupostària 12.57.62.9977.770.39.6, línia S7745, del programa 714.10, Ordenació i millora de la producció pesquera, amb la distribució que a continuació s'indica:  
  
  
Anualitat 2023  
Import global màxim: 3.050.000,00 euros.  
  
  
Mesures  
R (UE) 508/2014 Descripció 2023  
1.4.9 (art. 43.1 i 3) Inversions que milloren les infraestructures i la seguretat dels pescadors en ports pesquers, llocs de desembarcament, llotges i fondejadors. 3.050.000,00 €  
  
  
Tercer  
La present resolució posa fi a la via administrativa i contra aquesta pot interposar-se, potestativament, un recurs de reposició davant la consellera d'Agricultura, Desenvolupament Rural, Emergència Climàtica i Transició Ecològica, en el termini d'un mes comptat des de l'endemà de la seua notificació, o impugnar-se directament davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la seua notificació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 46.1 de la Llei reguladora de la jurisdicció contenciosa administrativa.  
  
València, 1 de març de 2023.- La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.